Ig Nobelprisen

Ig Nobelprisen er en parodi på nobelprisen, og utdeles hvert år i oktober – rundt den samme tiden som de ekte nobelprisene offentliggjøres. Dette for ti, vitenskapelige bragder, som «først får folk til å le, deretter til å tenke». Prisen blir organisert av det vitenskapelige, humoristiske tidsskriftet Annals of Improbable Research, og utdeles av en gruppe som inkluderer ekte nobelprisvinnere ved en seremoni på Harvard universitetets Sanders teater.

De første Ig Nobelprisene ble utdelt i 1991, da for oppdagelser som «verken kan, eller bør, gjentas». Det deles hvert år ut priser i ti kategorier, både paralleller til de ekte nobelprisene fysikk, kjemi, psykologi/medisin, litteratur og fred, men også folkehelse, ingeniørkunst, biologi og tverrfaglig forskning.

Navnet er et ordspill på det engelske ordet «ignoble» (for uedel), og Alfred Nobels etternavn. Navnet uttales offisielt «ig no-BELL» (IPA:) .

Prisen omtales noen ganger som en «alternativ nobelpris».Silas Mortensen: «Sværdsluger i kamp for videnskaben» , videnskab.dk, 13. mai 2009.Steve Connor: «Why woodpeckers don't get headaches (and other Ig Nobel Prize winners)», The Independent, 6. oktober 2006.

 Norske prisvinnere 

2014, arktisk forskning Eigil Reimers og Sindre Eftestøl fra Institutt for biovitenskap (UiO), for å ha studert fluktadferd hos reinsdyr som ser mennesker forkledt som isbjørner.«Response Behaviors of Svalbard Reindeer towards Humans and Humans Disguised as Polar Bears on Edgeøya», Arctic, Antarctic, and Alpine Research, bind. 44, nr. 4, 2012, s. 483-9. 

2011, psykologi Karl Halvor Teigen ved Universitetet i Oslo, for å ha studert hvorfor folk sukker i hverdagen, og hvordan dette er koblet til følelsesmessige signaler og som svar på vanskelige oppgaver.Scandinavian Journal of Psychology, bind 49, nr 1, 2008, s. 49–57. 

1999, medisin Dr. Arvid Vatle fra Stord for inngående å ha studert hva slags flasker folk bruker til urinprøver i sin artikkel «Unyttig om urinprøver»Tidsskrift for Den norske lægeforening, nr 8, 20. mars, 1999, s. 1178.http://home.no/blazius/ignobel/vatle.html

1996, biologi Anders Bærheim og Hogne Sandvik fra universitetet i Bergen for sin rapport om «Effekten av øl, hvitløk og rømme på appetitten til igler»«Effect of Ale, Garlic, and Soured Cream on the Appetite of Leeches», British Medical Journal, bind 309, des 24-31, 1994, s. 1689.

1996, folkehelse Harald Moi, Oslo, sammen med Ellen Kleist fra Nuuk, Grønland for sin rapport «Spredning av gonoré via en oppblåsbar dukke».«Transmission of Gonorrhea Through an Inflatable Doll.», «Genitourinary Medicine», bind 69, nr 4, aug 1993, s. 322.http://www.vg.no/vg/96/11/04/1004gono.html

1995, folkehelse  Martha Kold Bakkevig fra Sintef Unimed i Trondheim, sammen med Ruth Nielson fra Danmark, for sin inngående undersøkelse om hvordan vått undertøy innvirker på kroppens varmeregulering og komfort«Impact of Wet Underwear on Thermoregulatory Responses and Thermal Comfort in the Cold», Ergonomics, bind 37, nr 8, aug 1994 , s. 1375-89.

 Noter 

 Referanser 

 Eksterne lenker 

 Ig Nobelprisens offisielle side  (engelsk)

Kategori:Forskningspriser
Kategori:Negative utmerkelser
Kategori:Utmerkelser etablert i 1991